सुषमा ने ट्वीट का जवाब देते हुए इटली स्थित भारतीय मिशन से नायक सिंह का शव वापस लाने में मदद करने के लिए कहा। सुषमा ने इसके साथ ही किर्गिस्तान में भारतीय राजदूत से उस भारतीय महिला की मदद करने के लिए कहा जो अपना पासपोर्ट फटने के बाद किर्गिस्तान हवाई अड्डे पर फंस गई है। वहीं फिलिपीन में अध्ययन कर रहे एक भारतीय ने यह दावा करते हुए सुषमा से मदद मांगी कि लास पिनास स्थित यूनिर्विसटी ऑफ पर्पेचुअल हेल्प सिस्टम डीएएलटीए में छात्र कुछ मुद्दों का सामना कर रहे हैं। सुषमा ने भारतीय से मदद के लिए दूतावास से सम्पर्क करने के लिए कहा।